
ПЛ. „ВЪЗРАЖДАНЕ“ №3

Относно: Уведомление за инвестиционно предложение (ИП) „Изграждане на градски парк включващ покрито пространство за отдих и експониране на временни изложби, покрита сцена, повилиони и детски площадки, в ПИ№ 87014.701.4117 (УПИ IV, кв. 54) „За широко обществено ползване – градски парк“, по плана на гр. Ябланица, общ. Ябланица, обл. Ловеч“
 

         УВАЖАЕМИ Г-Н НАЙДЕНОВ,

          Уведомяваме Ви, че приемаме представената от Вас документация като информиране на компетентния орган по околна среда по чл. 95, ал. 1 от Закона за опазване на околната среда (ДВ бр.61/06.08.2010) и чл. 4, ал. 1 от Наредбата за условията и реда за извършване на оценка на въздействие върху околната среда. (Наредба за ОВОС, ДВ бр.3/11.01.2011 г.) и като уведомление по чл. 10, ал. 1 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредба за ОС,  ДВбр.81/15.10.2010 г.) 
          На основание чл. 5 от Наредбата за ОВОС и във връзка с чл. 40, ал. 2 от Наредбата за ОС, въз основа на представената информация Ви уведомяваме, че:

I.По отношение на изискванията за оценка на въздействието върху околната среда (ОВОС) на инвестиционни предложения по глава шеста, раздел III от ЗООС:
          Вашето инвестиционно предложение предвижда изграждане на градски парк за широко обществено ползване. Проектът ще се реализира на два етапа. Първия етап включва изграждане на Покрита сцена с обслужващи помещения – 3 броя павилиони за информация, изложба и билетен център; 2 броя детски площадки за различни; 3 броя паркинги за автомобили за обществено ползване с капацитет 25 паркоместа; 3 броя велосипедни паркинга с общ капацитет 28 броя велосипеда; паркова среда с алейна мрежа, цветарници от габиони, парково осветление, пейки, кошчета за отпадъци. Втория етап включва изграждане на покрито пространство за отдих и експониране на временни изложби; паркова среда с алейна мрежа, площадково пространство, стълби, рампи, кашпи, цветарници от габиони, пейки, парково осветление, кошчета за отпадъци и други. На гърба на покритата сцена ще се изгради сграда с обслужващи помещения: гримьорни за жени и мъже, два броя тоалетни с бани, склад, тоалетни за жени и мъже, умивалници, два броя предверия. В Градския парк ще се изградят и обществени тоалетни за жени, мъже и хора в неравностойно положение. Покритото пространство за отдих и експониране на временни изложби ще служи и за основа на ФЕЦ, като част от произведената  електроенергия ще се използва за функционирането на парка. Градският парк ще се водоснабди от съществуващ водопровод. Формираните битово-фекални води ще се заустват в съществуваща градска канализация.  
 
            Вашето инвестиционно предложение попада в Приложение № 2 към чл. 93, ал.1, т.1 и т. 2 от ЗООС (обн. ДВ, бр. 91/2002г. с вс. изм. и доп.) – в обхвата на т. 10 буква “б” – за урбанизирано развитие, включително строителство на търговски центрове и паркинги от Приложение № 2 към чл. 93, ал. 1, т. 1 и т. 2 на Закона за опазване на околната среда (ЗООС, ДВ бр.61/06.08.2010 г.), във връзка с което подлежи на преценяване на необходимостта от извършване на оценка на въздействието върху околната среда (ОВОС), по глава шеста, раздел III, от ЗООС.  
Компетентен орган по процедурата е РИОСВ – Плевен.

II. По отношение на изискванията за екологична оценка (ЕО) по глава шеста, раздел II от ЗООС:
            Реализацията на инвестиционното предложение не е свързана с изработване на нов или изменение на действащ устройствен план (ПУП или ОУП) по реда на Закона за устройство на територията (ЗУТ). 
           Компетентен орган по процедурата е РИОСВ – Плевен.

III. По отношение на изискванията  на чл. 31 от Закона за биологичното разнообразие:
           Съгласно чл. 2, ал. 1, т. 1 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредба за ОС, ДВ, бр. 73/11.09.2007г) инвестиционното предложение „Изграждане на градски парк включващ покрито пространство за отдих и експониране на временни изложби, покрита сцена, повилиони и детски площадки, в ПИ№ 87014.701.4117 (УПИ IV, кв. 54) „За широко обществено ползване – градски парк“, по плана на гр. Ябланица, общ. Ябланица, обл. Ловеч“ подлежи на оценка за съвместимост по реда на глава трета от Наредбата за ОС, чрез процедурата по преценяване необходимостта от ОВОС. 
           Процедурите по точка I и точка III се съвместяват по реда на чл. 40 от Наредбата за условията и реда за извършване на оценка на съвместимостта на планове, програми, проекти и инвестиционни предложения с предмета и целите на опазване на защитените зони.
IV. По отношение на изискванията на глава седма, раздел I и раздел II, от Закона за опазване на околната среда:
           Инвестиционното предложение не попода в обхвата на Глава 7, Раздел І на ЗООС.
 Посочената дейност в инвестиционното предложение на попада в т. 5 Управление на отпадъците от Приложение №4 на Закона за опазване на околната среда.
         
V. За провеждане на процедура по преценка от необходимостта за извършване на ОВОС е необходимо да представите в РИОСВ – гр. Плевен:
 1. Искане за преценяване необходимостта от ОВОС.
            2. Подробно попълнена по всяка точка информация съгласно Приложение № 2 към чл. 6 от Наредба за условията и реда за извършване на ОВОС.  
  Примерни бланки и образци на документите може да намерите на Интернет страницата на РИОСВ – гр. Плевен на адрес: http://riew-pleven.eu/form.html. Попълнените документи се предоставят на един екземпляр хартиен носител и два броя електронни носители (по възможност ел. носителя да е  диск).
  2.1 Във връзка с необходимостта от провеждане на консултации по отношение на степента на значимост на въздействието и риска за човешкото здраве, по чл. 7 от Наредбата за ОВОС, при изготвяне на информация по Приложение № 2 от същата наредба, е необходимо да представите подробна и изчерпателна информация за следното:
  - представяне на пълна, изчерпателна и добре онагледена информация за местоположението и точните отстояния от територията на инвестиционното предложение /обекта, дейността/ спрямо най-близко разположените обекти, подлежащи на здравна защита по смисъла на § 1, т. 3 от допълнителните разпоредби на НУРИОВОС /жилищните сгради, лечебните заведения, училищата, детските градини и ясли, висшите учебни заведения, спортните обекти, обектите за временно настаняване /хотели, мотели, общежития, почивни домове, ваканционни селища, къмпинги, хижи и др./, места за отдих и развлечения (плувни басейни, плажове и места за къпане, паркове и градини за отдих, вилни зони, атракционни паркове, аквапаркове и др.), както и обектите за производство на храни по § 1, т. 37 от допълнителните разпоредби на Закона за храните, стоковите борси и тържищата за храни. Изясняване на задължителните отстояния до горецитираните обекти, съгласно действащото законодателство;
- онагледяване на информацията с подходящ по мащаб картен, актуален графичен или снимков материал;
- данни за наличие на съществуващи санитарно-охранителни зони на водоизточници и водоснабдителни съоръжения за питейно-битово водоснабдяване.
- посочване на потенциални източници на вредности на оценяваната територия и граничещите с нея.
		  3. Оригинален документ за платена такса: 500 лв. съгласно чл. 1, ал. 5, т. 1 на Тарифата за таксите, на сметката на РИОСВ – гр. Плевен:
ОББ АД - гр. Плевен
IBAN: BG22UBBS80023106158306
BIC: UBBS BGSF
	  Съгласно чл. 22, ал. 2 от Тарифата за таксите, които се събират в системата на Министерството на околната  среда и водите приета с ПМС № 136/13.05.2011г. (ДВ, бр. 39/2011г.), държавната такса за съвместяване на процедурите е 500 лв. 
            Съгласно чл. 30, ал. 1 от същата тарифа, таксите се събират при предявяване на искането за предоставяне на услугата.
         	  На документа за платена такса, като основание за плащане да се впише и входящия номер на Уведомлението за ИП  под който е заведено в  РИОСВ – гр. Плевен. 
              Информираме Ви, че на основание чл. 2а, ал. 5, т. 1 от Наредбата за ОВОС процедурата по ОВОС (в това число и ОС) за горепосоченото инвестиционно предложение се прекратява, когато повече от 12 месеца не са изпълнени от възложителя дадените му указания по чл. 5, ал. 1 от същата Наредба.

	


						
С уважение, 


 

  
гр. Плевен, ул. “Ал. Стамболийски” 1А, 

)тел/факс: +359 64 806 951 и +359 64 800 711, 
e-mail: office@riew-pleven.eu  интернет сайт http://riew-pleven.eu/

